Cauberg er en bakke i Valkenburg i den hollandske provins Limburg. Denne lille bakke er kendt i forbindelse med landevejscykling, hvor der blandt andet har været etapeafslutninger i Tour de France, Amstel Gold Race samt verdensmesterskaber i landevejscykling. Bakkens længde er ca. 1.200 meter med en højdeforskel på 69 meter, en gennemsnitlig stigning på 5,8% og maksimal stigning på 12%.